STATUTTER FOR B E R G B Y S F O N D

TIL HJELP FOR UBEMIDLET UNGDOM I SARPSBORG OG OMEGN, SOM HAR SÆRLIG ANLEGG OG INTERESSE FOR SANG OG MUSIKK

I

Fondet som ble opprettet 4. februar 1933, har til hensikt å hjelpe unge musikalske mennesker - som ellers ikke har midler til det - til utdannelse i musikk.

II

Først når fondet har nådd kr. 25.000 deles rentene ut.

Blir fondet større, kan også den kapital som er over kr. 25.000 deles ut.

III

Fondet styres av 4 personer: 1 velges av Sangkoret «Varden», 1 av Fagforeningenes Mannskor, 1 av Sarpsborg Musikkforening eller av Musikklærerforeningen - og som 4. medlem og formann i styret: byens rådmann til enhver tid.

IV

Fondet settes i betryggede obligasjoner, banker eller institusjoner som gir mest mulig rente.

Hvis det er alminnelig at slike fonds tingleses, blir dette å gjøre.

Sarpsborg 4. februar 1933

Arnt Bergby (sign.)

Sarpsborg, den 1. oktober 1974

Til Bergbyheimen

Fagforeningenes Mannskor har holdt ekstraordinært årsmøte for avsluttende forandringer og justeringer av korets lover. Det som stod igjen var plasseringen av «Sangerhuset" i loven. Det kom med i§13 som fikk denne ordlyd:

*§ 13. Korets eiendeler.*

*Den del av korets pengemidler, der ikke trenges til løpende utgifter, innsettes i en bank som bestemmes av styret.*

*Korets eiendeler skal holdes tilstrekkelig assurert.*

*Oppløses koret skal eiendelene, unntatt eiendommen Sangerhuset med inventar og utstyr, oppbevares av Østfold Arbeidersanger forbund. Stiftes et nytt kor med samme formål og på grunnlag av disse lover, skal korets eiendeler, unntatt Sangerhuset med inventar og utstyr, tilfalle dette.*

*Sangerhuset med inventar og utstyr skal ved eventuell oppløsning av koret overdras vederlagsfritt til Arnt Bergbys fond.*

Vi regner ikke med at koret blir opplest, men hvis så skulle skje, er vi enige om at Sangerhuset skal tilfalle Arnt Bergbys fond. Dette som en liten melding som kanskje vil interessere.

Med sangerhilsen

Bjarne Edvardsen

FAGFORENINGENES MANNSKOR, SARPSBORG

STIFTET 6-1 1906

MEDL. AV N.A.S.F.

Sarpsborg, 2. desember 1974

Fagforeningenes Mannskor

v/herr Bjarne Edvardsen

Sarpsborg

Ad Sangerhuset og Arnt Berbys fond

Vi takker for brev av 1. oktober 1974 med opplysning om forandring av korets lover, og setter pris på beslutningen om at Sangerhuset - i tilfelle koret oppløses - vil bli overdratt vederlagsfritt til Arnt Bergbys fond.

Vi håper imidlertid at koret fortsatt vil være levedyktig og et verdifullt innslag i Sarpsborgs kulturliv.

Vi ønsker lykke til i det videre arbeid.

Med hilsen

For Bergbyheimen